Article 10 A través del servei de préstec interbibliotecari es podrà prestar el fons propi de la Biblioteca i de les altres biblioteques que integren la Xarxa de Lectura Pública Valenciana: Es podrà restringir aquest servei en aquells casos que siga possible solucionar el requeriment amb el propi fons. Seran susceptibles de ser demanats o deixats en préstec interbibliotecari els documents que en ser rars o exhaurits no es puguen obtenir fàcilment. Estaran expressament exclosos d´aquest servei els documents considerats com a novetats, els manuals, document d'ús freqüent i, en general, els fàcilment obtenibles per altres mitjans. La Biblioteca, en última instància, es reserva el dret de denegar un préstec interbibliotecari per motius tècnics o d´oportunitat. Les normes relatives al servei de préstec també seran d´aplicació al servei interbibliotecari.